
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 37
                                                         din 28 februarie 2019
privind însuşirea unei documentaţii topo - cadastrale

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.821/12.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia topo - cadastrală pentru actualizare date cadastrale, respectiv modificarea limitelor de proprietate a imobilului de natură teren intravilan, în suprafață de 90.842 mp., înscris în C.F nr. 55391 Sighișoara, cu nr. cadastral 1976 și nr. topografic 3452/11/1/2, în favoarea Primăriei Sighișoara, ca urmare a faptului că suprafața de 21.595 mp., din suprafața totală de 90.842 mp., cu nr. top. 3452/11/1/2, a fost eronat poziționată, respectiv intabulată, nerespectându-se Titlul de proprietate nr. 152665/19.12.2007 și Procesul - verbal de punere în posesie, încheiat la data de 20.05.2003;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare,
Având în vedere Raportul de specialitate al Direcţiei Administrarea Patrimoniului, înregistrat cu nr. 3.820/12.02.2019, prin care se propune spre însuşire documentaţia topo - cadastrală cu privire la modificarea limitelor de proprietate a imobilului menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,
          H O T Ă R Ă Ş T E:

Art. 1. Se însușește documentaţia topo - cadastrală pentru actualizare date cadastrale, respectiv modificarea limitelor de proprietate a imobilului de natură teren intravilan, în suprafață de 90.842 mp., înscris în C.F nr. 55391 Sighișoara, cu nr. cadastral 1976 și nr. topografic 3452/11/1/2, în favoarea Primăriei Sighișoara, anexa nr. 1 la prezenta hotărâre.

Art. 2. Se aprobă actualizarea datelor privind modificarea limitelor de proprietate a imobilului menționat la art. 1 și înscrierea acestuia în favoarea Municipiului Sighișoara – domeniul privat, ca urmare a faptului că terenul a fost eronat poziționat, respectiv intabulat, nerespectându-se Titlul de proprietate nr. 152665/19.12.2007 și Procesul - verbal de punere în posesie, încheiat la data de 20.05.2003.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Public Cadastru și Agricultură din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;

  2 ex. Biroul Public Cadastru și Agricultură.
12 ex.
B.A. 

